钦定古今图书集成/方舆汇编/职方典/第1499卷 > 《府志》
## 钦定古今图书集成/方舆汇编/职方典/第1499卷 > 《府志》

三台山　在府治东北一十二里。其北有大五老山、小五老山，北属丽江界止。

月山　：在府治东南二十里。积石团绕，形如半月。

文峰　在府东十里。群峰秀异，形无破碎。龙华山　在府治东南三十里，与象眠山界。林壑深秀，石泉迸冽，上多梵刹，山下即往永北一郡胜观。其背之东南有大城、小城二坡，为顺州北胜孔道。白雪山而南，鹤庆之西山，即剑川之东山也，名为“逢密山。”

逢密山　在府治西北二十五里，三峰峭拔，山腰有洞，洞门有石如柱者三。顶有石孔，天光下照，高七八丈许，深不可测。石壁皆古莓苔，彩错如锦。上有乳石悬缀，奇秀鲜有其比。今改“清元洞。” 山下为逢密村往丽江大路。

拱面山　在府治西北五里，高数百丈。一峰耸秀拱向，林峦环映。山有白石如积雪，可卜阴晴。秀台山　高十数丈，顶有三平台，旧名“金灯山” ，知府马卿改今名。上为坛，有斋室亭榭，岁七月祀水神于此。

仰止山　在府西五里。亦为郡镇，与覆釜山合。抱剑川路由此。

金凤山　在府西二十五里。其形如凤，为剑川石鼓分路。

松坡　有“松坡” 诸寺。

螺髻山　山顶建寺。俯视鹤川，明若指掌。豸角山　在府南二十五里，为学宫宾山。郡守周赞建塔于顶，为文笔峰。

天马山　：在府治南二十里。首昂，中下，尾略高，其状如马。

观音山　：在府治西南一百一十里。以有观音寺，故名。

佛光寨山　：在府治西南一百五十里。即普颜都作乱所据者。

桃树江　：在府治南二十五里。发源天马山下，东入于漾弓江。南为水洞，伏流出葛涧。

腰江　在府治南二十六里象眠山之麓。俗传水洞一百单八，即啒哆尊者掷念珠所通，潜泄漾弓江水，其始得原隰之利。每岁四月八日，本府具牲祀之。

三庄河　在府治南三十五里。源出垂珠洞，经逢木和村。垂珠旧名“蝙蝠洞” ，知府王昂改今名。洞中乳石如垂珠，清寒奇秀可爱。二水相合东流，纡折而入金沙江。

供河　：在府治西南十三里，一名“银河。” 发源山神哨，北流黑泥箐，南折东入南甸川。往观音山，路自高家寺塘逆流出而上。

西登泉　：在府治东北三十五里。泉自漾弓江分流。

白石美泉　：在府治东北二十里。泉自涧中流出。

小柳场龙泉　：在府治东北十五里。泉自山麓流出。

龙华泉　：在府治东南三十里。泉自山畔流出，以上皆西入于漾弓江。

温水泉　：在府治西南二十里，出青崖山下。旧有温泉，今湮。

大水美潭　：在府治东九里。出石朵河东山麓，周百馀丈。

黑龙潭　：在府治北四十里，出逢密山，潭周二。

百馀丈

香米潭　：在府治西北三十里清元洞之下。周二百馀丈。

青潭　在府治西八里。东一派入象跪河，北一派入求平乡。潭上有阁曰“清虚” ，多名人题咏。龙宝潭　在府治西七里，出覆釜山下，周五百馀里。知府马卿复凿下潭，名“龙宝” ，周四百馀丈。吸钟潭　在府治西南六里，出朝霞山下，旧名青龙，世传钟为龙盗去，曾现于潭，故又名宣化。黑龙潭　在府治西南二十里，出宣化北山麓。